Na temelju članka 75. Stavka 3. i 4. Zakona o sportu Stavka(„Narodne novine“ broj 141/22, članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, članka 35. Statuta Grada Ivanca („Službeni vjesnik Varaždinske županije“ broj 23/13) i članka 15. Pravilnika o financiranju javnih potreba Grada Ivanca („Službeni vjesnik Varaždinske županije“ broj: 21/09, 12/13, - pročišćeni tekst 13/18, 8/20, 15/21i 38/21) i članka 30. Statuta ZSUGI, Skupština ZSUGI raspisuje

|  |
| --- |
| **JAVNI NATJEČAJ**  **ZA FINANCIRANJE GODIŠNJEG PROGRAMA UDRUGA U SPORTU GRADA IVANCA ZA 2024. GODINU**   * **UPUTE ZA PRIJAVITELJE -** |

|  |
| --- |
| 1. **PREDMET I TRAJANJE JAVNOG NATJEČAJA** |

Predmet Javnog natječaja je podnošenje pisanih programa za izradu i realizaciju Plana sredstava za sufinanciranje programa javnih potreba u sportu Grada Ivanca za 2024. godinu, odnosno utvrđivanje Programa javnih potreba u sportu Grada Ivanca za 2024. godinu, i to za:

* sve sportske aktivnosti propisane Kriterijima za utvrđivanje Programa javnih potreba u sportu Grada Ivanca za 2024. godinu, a za koje je utvrđeno da se prikupljaju putem Javnog natječaja.

Zajednica sportskih udruga grada Ivanca (u daljnjem tekstu: ZSUGI) objedinjuje i predlaže, a Grad Ivanec u propisanoj proceduri donosi Program javnih potreba u sportu Grada Ivanca za 2024. godinu, zajedno s Proračunom za 2024. godinu.

**Javni natječaj je otvoren do 15. siječnja 2024. godine.**

|  |
| --- |
| 1. **TKO SE MOŽE PRIJAVITI NA JAVNI NATJEČAJ** |

Na Javni natječaj mogu se prijaviti sportske udruge redovne članice ZSUGI kada su one, u skladu s uvjetima Javnog natječaja prihvatljiv prijavitelji.

Pravo prijave na Javni natječaj **nemaju**:

* ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,
* strukovne udruge čiji rad/djelatnost nije direktno ili indirektno vezana za sport,
* udruge koje su nenamjenski trošile prethodno dodijeljena sredstva iz Programa javnih potreba u sportu Grada Ivanca (nemaju pravo prijave sljedeće dvije godine, računajući od godine u kojoj su provodile projekt),
* udruge koje ne izvršavaju obvezu elektronskog izvještavanja ustrojenu od ZSUGI,
* udruge koje imaju dugotrajnu blokadu žiro računa.

|  |
| --- |
| 1. **UVJETI KOJE MORA ISPUNJAVATI PODNOSITELJ PRIJAVE** |

Podnositelj prijave mora zadovoljavati sljedeće uvjete:

- da je upisan u Registar udruga (prilaže se elektronski izvadak iz Registra udruga ili rješenje o upisu u Registar udruga uz uvjet da su tijela upravljanja u mandatu – za one koji nisu dobili novo rješenje vezano uz prijavu promjena oko usklađivanja Statuta s odredbama novog Zakona o udrugama, prilaže se potvrda o predanom zahtjevu za upis promjena u Registru udruga);

- da je upisan u Registar neprofitnih organizacija;

- da je upisan u Registar sportskih djelatnosti;

- da uredno plaća doprinose i poreze te druga davanja prema državnom proračunu i proračunu Grada Ivanca;

- da uredno ispunjava obveze iz svih prethodno sklopljenih ugovora o financiranju iz proračuna Grada Ivanca, izvršava obvezu izvještavanja o dodijeljenim javnih sredstvima iz Programa javnih potreba u sportu Grada Ivanca za prethodnu godinu;

- da se protiv udruge, odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge;

- imaju zadovoljavajuće organizacijske kapacitete i ljudske resurse za provedbu programa, projekta, programa Javnih potreba u sportu;

- imaju definirane alternativne izvore financiranja (sustav prikupljanja članarina, donacija, sponzorstva, gospodarske djelatnosti i dr.)

- da u godini za koju podnose prijavu nisu korisnici javnih sredstava za istu svrhu (izjava o nepostojanju dvostrukog financiranja

|  |
| --- |
| 1. **PRIJAVA I DOKUMENTACIJA KOJU PRIJAVITELJ MORA PRILOŽITI UZ PRIJAVU** |
|  |

Pisani prijedlozi Programa neće se razmatrati ukoliko nisu dostavljeni u roku i na za to predviđenim obrascima.

Prijava na Javni natječaj podnosi se na obrascu za prijavu koji je sastavni dio ovoga Javnog natječaja.

Uz prijavu mora biti priložena sljedeća dokumentacija:

-2-

1. Preslika Statuta prijavitelja ukoliko je došlo do promjena Statuta od zadnje prijave na Javni natječaj za predlaganje programa/projekata javnih potreba u sportu Grada Ivanca ili ukoliko se prijavitelj prvi put javlja na Javni natječaj,
2. Preslika dokaza o plaćenim doprinosima, porezima i drugim davanjima prema Državnom proračunu (Porezna uprava), ne stariju od 30 dana od dana objave Natječaja,
3. Izvadak o upisu u Registar sportskih djelatnosti
4. Potpisana Izjava o nekažnjavanju,
5. Potpisana Izjava i istinitosti i točnosti podataka,
6. Potpisana Izjava o nepostojanju dvostrukog financiranja,
7. Potpisana izjava o partnerstvu (ako je primjenjivo),
8. Izvadak o upisu u Registar udruga (ispis iz elektroničke baze Registra) – pribavlja ZSUGI
9. Izvadak iz upisa u Registar neprofitnih organizacija (ispis iz elektroničke baze Registra) - pribavlja ZSUGI
10. Izvještaj o računu prihoda i rashoda (Obrazac PR-RAS-NPF) preuzet sa web stranica Ministarstva financija,
11. Obrazac prijave na Javni natječaj - opis aktivnosti za koju se traži jednokratna potpora – (obrazac Opći podaci o nositelju programa)
12. Posebni obrazac po programskim aktivnostima s troškovnikom (obrasci od A-E).

|  |
| --- |
| 1. **NAČIN PRIJAVE** |

Prijavu na Javni natječaj treba dostaviti u zatvorenoj omotnici na adresu

**ZAJEDNICA SPORTSKIH UDRUGA GRADA IVANCA**

**n/o TAJNIK**

**Trg hrvatskih ivanovaca 9b**

**42240 I V A N E C**

**„Za Javni natječaj - NE OTVARATI“**

**Na prednjoj stranici omotnice obvezno upisati podatke i adresu prijavitelja.**

Prijave na Javni natječaj treba dostaviti poštom na navedenu adresu ili Tajniku najkasnije do 16. siječnja 2024. godine. Zahtjevi zaprimljeni putem poštanskog ureda priznaju se ukoliko postoji žig da su predani do 24.00 zaključno s 15. siječanj 2024. godine.

-3-

|  |
| --- |
| 1. **NEODOBRAVANJE FINANCIJSKE POTPORE** |

Podnositelji prijava koje su nepotpune, ne ispunjavaju uvjete i nisu podnesene na propisani način bit će pisano obaviješteni o neodobravanju financijske potpore zbog formalnih razloga.

Iz sredstava ZSUGI neće se financirati aktivnosti udruga koje se sukladno posebnom Zakonu i drugim pozitivnim propisima smatraju gospodarskom djelatnošću udruga.

|  |
| --- |
| 1. **OBJAVA REZULTATA JAVNOG NATJEČAJA** |

Pregled dodijeljenih financijskih potpora na temelju Javnog natječaja objavljuje se na internetskoj stranici ZSUGI u roku od osam dana od dana donošenja odluke Izvršnog odbora ZSUGI, odnosno Skupštine Zajednice.

|  |
| --- |
| 1. **UGOVOR O FINANCIRANJU I MODEL PLAĆANJA** |

Sa prijaviteljem kojem je odobrena financijska potpora ZSUGI će potpisati ugovor o financiranju najkasnije 30 dana od dana donošenja odluke o odobravanju financijske potpore.

Sportski klubovi dužni su prije potpisa Ugovora dostaviti otplatni plan.

Financijska potpora će biti doznačena u roku i na način određen ugovorom o financiranju.

-4-